"Lanqas Differenza Ma Nagħmel Bejn Chad u T-Tfal tiegħi" - Daniel B'Messaġġ B'Saħħtu Fuq TVAM
Fil-programm TVAM, dalgħodu kien hemm diskussjoni fuq Jum il-Missier. Mistednin kien hemm Henry Zammit Cordina li għandu żewġ subien kif ukoll nannu. Kien hemm Vittorio Gauci li għandu kemm issir missier ftit tal-ġranet ilu u Daniel tad-Danusan. Daniel jistqarr fuq TVAM li kien fost l-aħħar missirijiet li ddaħħlu mal-omm waqt il-proċess kollu ta' tqala. Aktar kmieni din is-sena twieldet it-tifla tiegħu Cara. Minħabba l-pandemija, l-missier għall-perjodu ta' żmien ma kienx seta' jitħalla jidħol fil-proċess kollu tat-tqala. Fil-programm Daniel qasam l-esperjenza tiegħu fuq il-familja tiegħu. Meta ltaqa' mal-mara tiegħu kien diġà kellha lil Chad, "Ilu miegħi 11-il sena, allura rajtu jikber u rani nikber," jgħid Daniel. Jagħmilha ċara li, "lanqas nagħmel differenza bejn Chad u t-tfal tiegħi." Għal Daniel kollha jħobbhom l-istess. Sa mill-bidu li ltaqa' ma' Chad kien iħobbu daqs li kieku kien missieru. Messaġġ sabiħ u ideali f'jum il-missier! Awguri Daniel, Henry u Vittorio! Anthony għandu ħames snin t'esperjenza fuq it-televiżjoni u jistqarr li llum il-ġurnata jispirah kulħadd għax jemmen bi sħiħ li kulħadd għandu storja. Barra minn hekk Anthony iħobb isegwi dak kollu li hu Malti, mill-mużika għad-drama lokali. Il-Familjari Kollha Ta' Fabrizio Faniello Kburin Bil-Bidu Ta' Ħajja Ġdida - X'Kien Dan Il-Bidu? "Lanqas Differenza Ma Nagħmel Bejn Chad u T-Tfal tiegħi" - Daniel B'Messaġġ B'Saħħtu Fuq TVAM Il-Professur Charmaine Gauci B'Dehra Differenti - Tassew Impressjonanti! "Ma Nafx Kif Hawn Nies Għadhom Jibagħtu Hekk" - Valentina Rossi